*6. számú előterjesztés*

A Bátaszék és Környéke Önkormányzatainak Egészségügyi, Szociális és Gyermekjóléti In-tézmény-fenntartó Társulás Társulási Tanácsának

*a Gondozási Központ vezetői állására benyújtott pályázatokat véleményező bizottság felkérése*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző **Törvényességi ellenőrzést végezte:** dr. Köbli Kata aljegyző  |

***Tisztelt Társulási Tanács!***

2020. április 8.-án az 5/2020. (IV. 08.) TT határozattal került elfogadásra a Gondozási Központ magasabb vezetői állására vonatkozó pályázati felhívás, mely ezt követően megjelent a város honlapján, a közös hivatal hirdetőtábláján és a https://kozigallas.gov.hu felületen.

**A pályázatok elbírálására vonatkozó előírások:**

A Kjt. 20/A. § (6) bekezdése alapján jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

a) hatvan napon belül, vagy

b) első ülésén, ha e jogot testület gyakorolja,

dönt a közalkalmazotti jogviszony létesítéséről, illetve a vezetői megbízásról.

A Kormányrendelet 1/A § (9) bekezdésében foglaltaknak megfelelően:

*„A pályázatokat a pályázat előkészítője által esetenként összehívott bizottság véleményezi.”*

A társulási megállapodás III. fejezet 4. pontja alapján a Központ vezetőjét pályázat útján, határozott időre a Társulási Tanács bízza meg 5 évre az **érintett önkormányzatok képviselő-testületei véleményének előzetes kikérésével**.

A Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő- testületének feladat- és hatáskörét a polgármester gyakorolja. A Belügyminisztérium és a Miniszterelnökség közös álláspontot tartalmazó tájékoztatója szerint analógiát alkalmazva **a társulási tanács hatáskörébe tartozó döntéseket a társulási tanács elnöke hozhatja meg.**

Fenti jogszabályi rendelkezéseket és az előzetes egyeztetéseket figyelembe véve háromtagú szakértelemmel rendelkező bizottság felállítását javasolnánk az alábbi tagokkal:

1. Dr. Kostyálné Dr. Kovács Klára, a Szociális Bizottság elnöke
2. Mészáros Vilmosné, a Szociális Bizottság tagja
3. Molnár Márta Szivárvány Idősek Otthona intézményvezetője

**Határozati javaslat:**

**a Gondozási Központ intézményvezető beosztás ellátására benyújtott pályázatokat véleményező szakértelemmel rendelkező bizottság felkérésére**

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsa - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Társulási Tanács Elnöke,

1. a Gondozási Központ intézményvezető beosztás ellátására beérkező pályázatok véleményezésére – a közalkalmazottak jogállásáról szóló 1992. évi XXXIII. törvény 20/A. § (6) bekezdése alapján – a következő személyekből álló szakmai bizottságot kéri fel:

aa) Dr. Kostyálné Dr. Kovács Klára, a Szociális Bizottság elnöke

ab) Mészáros Vilmosné, a Szociális Bizottság tagja,

ac) Molnár Márta Szivárvány Idősek Otthona intézményvezetője,

1. felkéri a város aljegyzőjét, hogy az a) pontban megjelölt személyek értesítéséről és a bizottság véleményének megszövegezéséről gondoskodjon.

*Határidő*: 2020. június 4.

*Felelős*: dr. Köbli Kata aljegyző

*Határozatról értesül:* érintettek,

 irattár